Դպրա­տու­նը վար­ժա­րա­նի վե­րած­ուած է Առաջ­նոր­դա­կան Տե­ղա­պահ Յա­կոբ Ծ. Վրդ. Արս­լան­եա­նի (1872-1876) կող­մէ, երբ 1876ին հիմն­ուած են Ազ­գա­յին Ներ­սէս­եան երկ­սեռ վար­ժա­րան­նե­րը` դարձ­եալ Քա­ռաս­նից Ման­կանց Մայր Եկե­ղեց­ւոյ շրջա­փա­կէն ներս: Տե­ղա­պահ Մով­սէս Ծ. Վրդ. Կէ­օմ­րիւքճ­եան (1876, Առաջ­նորդ` 1888-1889), 1 Նո­յեմ­բեր 1882ին, կազ­մած է Տիկ­նանց Մար­ի­ամ­եան Ըն­կե­րու­թիւնը` օժան­դա­կե­լու հա­մար ազ­գա­յին վար­ժա­րա­նին: 1898-ին, նոյն նպա­տա­կով յա­ռա­ջա­ցած է Դպրո­ցա­սէր Տիկ­նանց Միու­թիւնը` Առաջ­նորդ Պետ­րոս Ծ. Վրդ. Ներ­կա­րար­եա­նի օրօք (1894-1900), որուն նա­խա­ձեռ­նու­թեամբ 1897-ին եկե­ղեց­ւոյ շրջա­փա­կին մէջ կանգ­նած էր ար­դէն վար­ժա­րա­նին նո­րա­կա­ռոյց շէն­քը: Բեր­իոյ Թե­մի առա­ջին Ու­սում­նա­կան Խոր­հուր­դը կազմ­ուած է 1893ին: